Viking Eggeling
Store norske leksikon,Kunst og estetikk,Bildende kunst,Kunsthistorie,Tidlig abstrakt billedkunst
Viking Eggeling var en svensk billedkunstner og eksperimentell filmskaper. Fordi han involverte flere kunstdisipliner, som lyd og bilde, fremstår hans kunst som meget rytmisk.
Tidlige år Eggeling vokste opp i den svenske studentbyen Lund. Der hadde familien en musikkforretning, og interessen for musikk kom derfor tidlig. Han var av tysk slekt, og i 1897 emigrerte han til Tyskland. Modernistiske påvirkninger Eggeling begynte som kunstner i 1911, og kom etter hvert i kontakt med kubismen, futurismen, dadaismen og Piet Mondrians neoplastisisme. Impulsene søkte han å smelte sammen i en personlig form for abstraksjon. På lange ruller, tilsvarende østasiatiske makimonos, søkte han å anskueliggjøre et suksessivt bevegelsesforløp ved hjelp av rytmisk-melodiske gjentagelser og variasjoner av bestemte formelementer. Disse har blitt kalt «optiske symfonier». Diagonalsymfonin Hans mest kjente verk er Diagonalsymfonin (1924, revidert i 1925). Det er et abstrakt filmverk som, ifølge Bengt Edlund og Gösta Werner, forsøker å realisere musikken som mønster for et filmatisk fortellerspråk. Les mer i Store norske leksikon Kunst i Tyskland Eksterne lenker Diagonalsymfonin vist og kommentert av Avant-Garde Cinema på Vimeo  Symphonie diagonale – Museum of Modern Art Litteratur Edlund, Bengt og Gösta Werner. (1997). Viking Eggeling Diagonalsymfonin: Spjutspets i återvändsgränd. Novapress